31999R0344
L 043/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 344/1999 НА КОМИСИЯТА
от 16 февруари 1999 година
за изменение на Регламент (ЕО) № 1439/95 относно определяне на подробни правила за прилагане на Регламент (ЕИО) № 3013/89 на Съвета по отношение на вноса и износа на продукти в сектора на овчето и козето месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2467/98 на Съвета от 3 ноември 1998 г. относно общата организация на пазара на овче и козе месо (1), и по-специално член 17, параграф 1 от него,
като има предвид, че трябва да се опрости процедурата за ревизиране на списъка с органите, издаващи документи за произход, така че актуалната ситуация да се отчете навреме; като има предвид, че за тази цел Комисията трябва да има право да преразгледа по свое решение посочения списък;
като има предвид, че Австралия определи нов орган за издаване на документи за произход; като има предвид, че приложение I към Регламент (ЕО) № 1439/95 на Комисията (2), последно изменен от Регламент (ЕО) № 1764/98 (3), следва съответно да се измени; като има предвид, че определянето от Австралия на новия орган за издаване на документи е в сила от 1 февруари 1999 г., е целесъобразно за валидни да се считат документите, издадени от посочения орган, от тази дата;
като има предвид че мерките, предвидени в настоящия регламент, са в съответствие със становището на Управителния комитет по овцете и козите,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1439/95 се изменя, както следва:
1.
Член 12, параграф 2 се заменя със следното:
„2. Списъкът може да бъде преразгледан от Комисията, в случай че някой орган, който издава документи, не е вече признат, не изпълнява някое от определените му задължения или когато е определен нов орган за издаване на документите.“
2.
В приложение I „Department of Primary Industries and Energy“ се заменя от „Department of Agriculture, Fisheries and Forestry“.
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 февруари 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 февруари 1999 година.